‘ภัทรประสิทธิ์’ซื้อประกันชีวิต
จับมือกลุ่มเองตระกูล-ทิพยฯเทกโอเวอร์สยามประกันชีวิต
8 ส.ค. 2554

จับมือกลุ่มเองตระกูล-ทิพยฯเทกโอเวอร์สยามประกันชีวิต
กลุ่ม “ภัทรประสิทธิ์-เองตระกูล” ร่วมวงเทกโอเวอร์สยามประกันชีวิต
แหล่งข่าวจากบริษัท สยามประกันชีวิต เปิดเผยว่า ขณะนี้โครงสร้างกลุ่มผู้ถือหุ้นใหม่ที่เข้ามาซื้อกิจการของบริษัทได้ลงตัวแล้ว โดยมีกลุ่มผู้ถือหุ้นที่น่าสนใจ ประกอบด้วย กลุ่มภัทรประ




สิทธ์ กลุ่มเองตระกูล ที่ให้นายสัณชัย เองตระกูล บุตรชายของนายสมใจนึก เองตระกูล ประธานคณะกรรมการบริษัท ทิพยประกันภัย เข้ามาถือหุ้น และยังมีนางเพียงเพ็ญ สืบถวิลกุล พี่สาวนายสมพร สืบถวิลกุล กรรมการผู้จัดการใหญ่ บริษัท ทิพยประกันภัย เข้าร่วมถือหุ้นด้วย โดยมีนายศรัณย์ ลิมป์หิรัญรักษ์ เป็นผู้ถือหุ้นใหญ่สุด เคยมีประสบการณ์ด้านบริหารธุรกิจประกัน และจะเข้ามาเป็นกรรมการผู้จัดการคนใหม่ของบริษัท 
แหล่งข่าวจากบริษัท ทิพยประกันภัย เปิดเผยว่า บริษัทได้ยื่นเรื่องไปยังสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เพื่อขอเข้าไปลงทุนซื้อหุ้นในบริษัท สยามประกันชีวิต แล้วจำนวน 20% ซึ่งเกินกว่าที่กฎหมายกำหนดให้ถือหุ้นในบริษัทจำกัดได้ไม่เกิน 10% ดังนั้นจึงต้องขออนุมัติจาก คปภ. โดยทาง
กลุ่มผู้ถือหุ้นของบริษัท ทิพยประกันภัย ก็จะเข้าไปถือหุ้นร่วมด้วย เพราะตามแผนธุรกิจนั้น ทางกลุ่มทิพยประกันภัยต้องการเป็นผู้ถือหุ้นหลักให้ได้เกินกว่า 51% เพื่อให้มีอำนาจในการบริหารเด็ดขาด และสามารถนำไปต่อยอดร่วมกับธุรกิจประกันวินาศภัยได้
“ถ้าก่อนหน้านี้เรารอ คปภ.อนุมัติให้ซื้อหุ้นทิพยประกันภัยก่อนถึงเข้าไปลงทุนได้ก็คงไม่ทันการณ์ เพราะทางผู้ถือหุ้นของสยามประกันชีวิต ต้องการขายหุ้นด่วนและมีผู้สนใจเป็นจำนวนมาก เนื่องจากสยามประกันชีวิตเป็นบริษัทขนาดเล็ก ไม่มีปัญหาเรื่องฐานะการเงิน และใช้เงินลงทุนไม่สูงมากนัก ดังนั้นจึงได้มีการรวมตัวกันไปซื้อหุ้นของสยามประกันชีวิตมาเก็บไว้ก่อน แล้วค่อยให้กลุ่มทิพยประกันภัยเข้าไปซื้อหุ้นต่ออีกที” แหล่งข่าวเปิดเผย